Шағын жинақталған мектеп педагогтеріне еңбекақы төлеу жүйесі өзгертіледі
DATE: 10:25, 19 Желтоқсан 2019 | GMT +5
TITLE: Шағын жинақталған мектеп педагогтеріне еңбекақы төлеу жүйесі өзгертіледі
URL: https://kaz.inform.kz/news/shagyn-zhinaktalgan-mektep-pedagogterine-enbekaky-toleu-zhuyesi-ozgertiledi_a3595984/
META: DATE: 10:25, 19 Желтоқсан 2019 | GMT +5
TOTAL WORDS: 136
AUTHOR(S):
TEXT: «Тағы бір маңызды мәселе - қалалық және ауылдық мектеп арасындағы білім сапасындағы алшақтықты азайту. PISA деректері бойынша қазіргі уақытта алшақтық 1, 5 жылды құрайды. Бұл алшақтықты қысқарту үшін кешенді шаралар қабылданды. Ең бастысы білікті педагогтермен қамтамасыз ету үшін шағын жинақталған мектеп педагогтеріне еңбекақы төлеу жүйесі өзгертіледі және ауылдық мектептерді оқу материалдарымен, компьютерлік жабдықтармен және цифрлық техникамен, цифрлық ресурстармен толығымен қамтитын боламыз. Бұл мақсатта республикалық бюджеттен 150 млрд теңге арнайы қарастырылып отыр», - деді 2025 жылға дейін Қазақстанда білім мен ғылымды дамытудың мемлекеттік бағдарламасын таныстырған Асхат Аймағамбетов. Министрдің айтуынша, әлемдік тәжірибеге сәйкес білім сапасын арттыруда бақылаудың орны ерекше. Енді сыртқы бақылау тек қана кемшілікті табу емес, оның алдын алу және жою үшін әдістемелік көмек беруге бағытталатын болады. «Осы тұста бақылаудың жаңартылған жаңа жүйесін енгіземіз. Университетерге, колледждерге қойылатын талаптарды күшейтеміз деп тиісті нормативтік-құқықтық құжаттарды қабылдаймыз», - деді ол
